ลักษณะการประกอบธุรกิจ

(1) ความเป็นมา

บริษัทน้ำมันพืชไทย จำกัด (มหาชน) ได้จัดตั้งขึ้นเมื่อวันที่ 28 มีนาคม 2528 โดยตระกูล
“วิทยฐานกรณ์” บริษัทตั้งโรงงานสกัดและกลั่นน้ำมันถั่วเหลืองครั้งแรกด้วยกำลังการผลิต 400
ตันเมล็ดถั่วเหลืองต่อวัน ต่อมาในปี 2533
บริษัทได้เข้าไปซื้อทรัพย์สินของบริษัทโรงกลั่นน้ำมันนครไชยศรี จำกัด
และได้ทำการขยายกำลังการผลิตเพิ่มจนเป็น 800 ตันเมล็ดถั่วเหลืองต่อวันและในวันที่ 12
พฤศจิกายน 2533 จดทะเบียนเข้าเป็นบริษัทจดทะเบียนในตลาดหลักทรัพย์แห่งประเทศไทย

ในปี 2535 ลงทุนในบริษัทน้ำมันบริโภคไทย จำกัด ในสัดส่วน 14% ปี 2536 ลงทุนในบริษัท
พรอดดิจิ จำกัด ในสัดส่วน 43% ปี 2537 ลงทุนในบริษัทไทย เวทเจ็ดเทเบิล ออยล์
อินเตอร์เนชั่นแนล จำกัด ในสัดส่วน 65% ปี 2540 บริษัทขยายกำลังการผลิตเป็น 1,500 ตันต่อวัน
ปี 2541 บริษัทได้รับการรับรองระบบการบริหารคุณภาพ ISO 9002
เป็นรายแรกของประเทศไทยในอุตสาหกรรมน้ำมันพืชในปี 2543
บริษัทได้ขยายกำลังการผลิตเพิ่มเป็น 2,000 ตันเมล็ดถั่วเหลือง/วัน และได้รับมาตรฐาน ISO
14001 เป็นระบบมาตรฐานการจัดการด้านสิ่งแวดล้อม ต่อมาในปี 2544
บริษัทได้ขยายกำลังการผลิตเป็น 3,500 ตัน เมล็ดถั่วเหลือง/วัน และในปี 2545
บริษัทได้รับการรับรองระบบ HACCP (Hazard Analysis Critical Control Point)
หรือวิธีการวิเคราะห์อันตรายและจุดวิกฤติที่ต้องควบคุมในการผลิตอาหาร และระบบ GMP (Good
Manufacturing Process) หรือวิธีการที่ดีในการผลิต ในปี 2546
บริษัทได้รับการรับรองระบบบริหารคุณภาพ ISO 9001 : 2000 และปี 2549
บริษัทได้รับการรับรองความสามารถตามมาตรฐาน ISO/IEC 17025 : 2005
ซึ่งเป็นการรับรองความสามารถห้องปฏิบัติการการทดสอบด้านการวิเคราะห์อาหารและอาหารสัตว์จากสำนักมาตรฐานห้องปฏิบัติการกระทรวงสาธารณสุข
ในปี 2553 ได้รับ เครื่องหมายคาร์บอนฟุตพริ้นต์ (Carbon Footprint)
จากองค์การบริหารจัดการก๊าซเรือนกระจก (องค์การมหาชน)
เป็นรายแรกของธุรกิจอุตสาหกรรมน้ำมันพืช กากถั่วเหลือง และถั่วเหลืองไขมันเต็ม ปี 2554
บริษัทขายเงินลงทุนใน บริษัทไทย เว็ดเจ็ดเทเบิ้ลออยล์ อินเตอร์เนชั่นแนล จำกัด ออกไป
บริษัทขยายกำลังการผลิตเพิ่มขึ้น 6,000 ตันเมล็ดถั่วเหลือง/วัน

ลักษณะการประกอบธุรกิจ

บริษัท น้ำมันพืชไทย จำกัด (มหาชน) เป็นผู้ประกอบการอุตสาหกรรมการเกษตร
บริษัทผลิตสินค้าหลัก 8 ชนิด ดังนี้

1.  น้ำมันถั่วเหลืองตรา “องุ่น” เป็นน้ำมันพืชที่ผลิตจากถั่วเหลือง 100%
    ใช้สำหรับปรุงอาหารในครัวเรือน
    และยังเป็นวัตถุดิบหลักที่สำคัญของอุตสาหกรรมผลิตอาหารสำเร็จรูปต่างๆ เช่น
    อุตสาหกรรมผลิตปลากระป๋อง อุตสาหกรรมผลิตน้ำพริกเผา และอื่นๆ
    เป็นน้ำมันถั่วเหลืองที่ได้รับความไว้วางใจจากผู้บริโภคและอุตสาหกรรมต่างๆ เป็นอย่างมาก
    เนื่องจากคุณภาพที่ไม่เป็นไข และให้คุณค่าทางโภชนาการที่ดีต่อสุขภาพ

2.  กากถั่วเหลือง เป็นวัตถุดิบหลักที่ต้องใช้เพื่อผลิตอาหารสัตว์
    กากถั่วเหลืองของบริษัทจำหน่ายภายใต้ชื่อ “ทีวีโอ ไฮโปรมีล”
    เป็นผลิตภัณฑ์ที่ได้รับการยอมรับอย่างกว้างขวางในวงการอุตสาหกรรมการเลี้ยงสัตว์
    เนื่องจากมีคุณภาพสูง สม่ำเสมอ และได้มาตรฐาน

3.  ดีฮัล ซอยมีล ภายใต้ชื่อ “ทีวีโอ ดีฮัล ซอยมีล” เนื้อถั่วเหลืองกะเทาะผิวออก
    ให้โปรตีนและคุณค่าอาหารอื่น ๆ สูงขึ้น
    เหมาะสำหรับสัตว์ที่ต้องการอาหารคุณภาพสูงเพื่อการเติบโตและให้ผลผลิตสูงสุด

4.  ฟูลแฟตซอย ภายใต้ชื่อ “ทีวีโอ ฟูลแฟตซอย” เป็นวัตถุดิบใช้ผสมอาหารเพื่อเลี้ยงลูกสุกรและไก่
    ช่วยให้ย่อยง่าย ให้โปรตีนและพลังงานสูงสุด
    อุดมด้วยกรดไขมันไม่อิ่มตัวซึ่งจำเป็นสำหรับสัตว์เลี้ยงชนิดต่าง ๆ
    โดยเฉพาะสัตว์เลี้ยงระยะเล็ก เสริมการเจริญเติบโตอย่างมีคุณภาพ
    โดยเฉพาะอย่างยิ่งช่วยเพิ่มการสร้างเนื้อแดงให้มากขึ้นในสัตว์

5.  ดีฮัล ฟูลแฟตซอย ภายใต้ชื่อ “ทีวีโอ ดีฮัล ฟูลแฟตซอย” ถั่วเหลืองอบไขมันเต็มชนิดกะเทาะผิว
    เป็นผลิตภัณฑ์ที่ได้จากการนำเมล็ดถั่วเหลืองไขมันเต็มคุณภาพสูงมารฐานอาหารคน
    มากะเทาะผิวออก แล้วนำไปผ่านกระบวนการผลิตที่มีมาตรฐานสูง (Extruded Thermal
    Treatment) ทำให้ได้รับความร้อนในปริมาณที่สุกพอดี
    เพื่อกำจัดสารขัดขวางโภชนะในเมล็ดถั่วเหลืองให้มากที่สุด เหมาะกับการเลี้ยงสัตว์วัยอ่อน
    เช่น ลูกสุกรระยะดูดนมและอนุบาล ไก่เนื้อ ไก่ไข่ เป็ด และสัตว์น้ำ เช่น กุ้ง ปลา
    เพราะทำให้สัตว์ได้รับสารอาหารที่เหมาะสม สุขภาพดี โตเร็ว ทั้งนี้
    รวมถึงสัตว์ที่ต้องการพลังงานสูงมากๆ เช่น แม่สุกรระยะเลี้ยงลูก เป็นต้น “ทีวีโอ ดีฮัล
    ฟูลแฟตซอย” จึงเป็นผลิตภัณฑ์ที่สามารถตอบโจทย์อุตสาหกรรม
    การผลิตอาหารสัตว์ในปัจจุบันอย่างตรงจุด

6.  เลซิติน เป็นสารสำคัญในอาหารกุ้ง ใช้เป็นส่วนผสมในการผลิตอาหารกุ้งไก่ หมู
    ช่วยเพิ่มความสามารถในการดูดซึมไขมันในกุ้ง ไก่ หมู ได้เร็วและดีขึ้น
    ช่วยในการดูดซึมคลอเรสเตอรอลในกุ้ง เพื่อนำไปใช้ในการสร้างเปลือก
    ในการลอกคราบแต่ละครั้ง ทำให้เพิ่มอัตราการเจริญเติบโตและรอดชีวิต

7.  น้ำมันทานตะวัน ผลิตจากเมล็ดทานตะวัน 100%
    เป็นน้ำมันที่มีกรดไขมันไม่อิ่มตัวสูงและมีกรดไลโนเลอิคสูง
    ซึ่งเป็นกรดไขมันที่มีประโยชน์ต่อร่างกาย และปลอดภัยต่อสุขภาพของผู้บริโภค
    ส่วนใหญ่ใช้ในอุตสาหกรรมผลิตอาหารทะเลส่งออก เช่น
    ทูน่าในน้ำมันทานตะวันบรรจุกระป๋องกากทานตะวัน เป็นวัตถุดิบอาหารสัตว์ซึ่งมีไฟเบอร์
    ช่วยในเรื่องระบบขับถ่ายของสัตว์ ทำให้สัตว์มีสุขภาพแข็งแรง

8.  กากทานตะวัน เป็นวัตถุดิบอาหารสัตว์ที่ให้โปรตีนและคุณค่าอาหารอื่นๆ
    ทำให้สัตว์มีสุขภาพแข็งแรง ทั้งยังมีไฟเบอร์ซึ่งช่วยในเรื่องระบบขับถ่าย
    สามารถใช้แทนกากถั่วเหลืองในสูตรอาหารสัตว์ได้บางส่วนเพื่อลดต้นทุนค่าอาหาร

บริษัทย่อย

บริษัท พรอดดิจิ จำกัด 

ดำเนินธุรกิจผลิตและจำหน่ายขวดพลาสติก PET เพื่อใช้สำหรับบรรจุอาหารและเครื่องดื่ม
รวมถึงน้ำมันพืชของบริษัทโดยจำหน่ายให้กับทั้งบริษัท และลูกค้าภายนอก คุณสมบัติของขวด PET
มีความเหนียว ใส ทนต่อกรดและด่าง ป้องกันการซึมผ่านของก๊าซได้ดี
ทำให้ถนอมรักษารสชาติของอาหารและคุณภาพของอาหารและเครื่องดื่มได้ดี

ในปี 2555 ที่ผ่านมา ตลาดฟื้นตัวจากมหาอุทกภัยได้ค่อนข้างเร็ว
การปรับค่าแรงขั้นต่ำมีส่วนช่วยเพิ่มกำลังซื้อในตลาดเป็นผลให้บริษัทสามารถเพิ่มยอดขายได้กว่า 20%
โดยบริษัทมีการติดตั้งเครื่องจักรเพิ่มเติมเพื่อเพิ่มกำลังการผลิตรองรับตลาดที่ขยายใหญ่ขึ้น

บริษัท น้ำมันบริโภคไทย จำกัด

ผู้ผลิตน้ำมันรำข้าวและรำสกัดน้ำมันคุณภาพสูง ตรา “คิง”
พร้อมทั้งจำหน่ายและส่งออกไปยังต่างประเทศ

 โครงสร้างการถือหุ้นของกลุ่มบริษัท

[]

โครงสร้างรายได้

+-----------------+--------+------+-----+-----+-----+----+-----+----+
| ประเภทผลิตภัณฑ์    | ดำเนิน  | %การ | 2   | %   | 2   | %  | 2   | %  |
|                 | การโดย | ถือหุ้น | 555 |     | 554 |    | 553 |    |
+-----------------+--------+------+-----+-----+-----+----+-----+----+
| รายได้จากกา      |        |      |     |     |     |    |     |    |
| รขายภายในประเทศ |        |      |     |     |     |    |     |    |
+-----------------+--------+------+-----+-----+-----+----+-----+----+
| น้ำมันถั่วเหลือง     | TVO    | 100  | 7,  | 26  | 7,  | 3  | 5,  | 2  |
|                 |        |      | 122 | .59 | 378 | 1. | 646 | 7. |
|                 |        |      |     |     |     | 94 |     | 25 |
+-----------------+--------+------+-----+-----+-----+----+-----+----+
| อุต              | TVO    | 100  | 16, | 61  | 13, | 5  | 12, | 6  |
| สาหกรรมอาหารสัตว์ |        |      | 525 | .71 | 292 | 7. | 734 | 1. |
|                 |        |      |     |     |     | 55 |     | 45 |
+-----------------+--------+------+-----+-----+-----+----+-----+----+
| อื่นๆ             | TVO    | 100  | 918 | 3   | 963 | 4. | 958 | 4. |
|                 |        |      |     | .43 |     | 17 |     | 62 |
+-----------------+--------+------+-----+-----+-----+----+-----+----+
| รายได้จากกา      |        |      |     |     |     |    |     |    |
| รขายในต่างประเทศ |        |      |     |     |     |    |     |    |
+-----------------+--------+------+-----+-----+-----+----+-----+----+
| น้ำมันและกาก      | TVO    | 100  | 2,  | 8   | 1,  | 6. | 939 | 4. |
|                 |        |      | 215 | .27 | 464 | 34 |     | 53 |
+-----------------+--------+------+-----+-----+-----+----+-----+----+
|                 | TVO    | 65   | -   | -   | -   | -  | 445 | 2. |
|                 | CHINA  |      |     |     |     |    |     | 15 |
+-----------------+--------+------+-----+-----+-----+----+-----+----+
| รวมทั้งสิ้น         |        |      | 26, | 100 | 23, | 1  | 20, | 1  |
|                 |        |      | 780 |     | 097 | 00 | 722 | 00 |
+-----------------+--------+------+-----+-----+-----+----+-----+----+

เป้าหมายการดำเนินธุรกิจ

  บริษัทมีเป้าหมายในการดำเนินธุรกิจ ดังนี้

1.  รักษาความเป็นผู้นำในตลาดกากถั่วเหลือง และน้ำมันถั่วเหลือง

2.  ให้บริการ และส่งมอบสินค้าอย่างรวดเร็วและตรงเวลา

3.  พัฒนาคุณภาพของสินค้าทุกชนิด

4.  ดูแลสังคมและสิ่งแวดล้อม